Λεωνίδας Μπαρτζελιώτης

Ο **Λεωνίδας Κ. Μπαρτζελιώτης **(1934-2018) υπήρξε καθηγητής φιλοσοφίας στο Εθνικό και Καποδιστριακό Πανεπιστήμιο Αθηνών και συγγραφέας πολλών δοκιμίων και βιβλίων φιλοσοφίας. 

## Βιογραφικά

Γεννήθηκε στη Μίνθη της Ολυμπίας όπου και διδάχθηκε τα πρώτα εγκύκλια μαθήματα τα οποία συμπλήρωσε στη Ζαχάρω.

Σπούδασε θεολογία, ελληνική και αγγλική φιλολογία στο Πανεπιστήμιο Αθηνών. Έκανε μεταπτυχιακές σπουδές στο Πανεπιστήμιο Norman των ΗΠΑ από όπου έλαβε διδακτορικό δίπλωμα, με θέμα διατριβής: "Plotinus: On the Importance of Aesthetics in Philosophy". Ακολούθως, παρακολούθησε με υποτροφία μεταπτυχιακά μαθήματα φιλοσοφίας στο Πανεπιστήμιο Emory της Georgia όπου υπέβαλε τη διδακτορική του διατριβή με θέμα: "Pletho's Philosophy of Ethics".

Από το 1961 μέχρι το 1975 υπηρέτησε στη Δημόσια Δευτεροβάθμια Εκπαίδευση. Από το 1975 δίδασκε Φιλοσοφία στη Φιλοσοφική Σχολή του Πανεπιστημίου Αθηνών.

Υπήρξε ιδρυτής του "Διεθνούς Κέντρου Φιλοσοφίας και Διεπιστημονικής Έρευνας" μετεξέλιξη του οποίου αποτελεί το "Ολυμπιακό Κέντρο Φιλοσοφίας και Παιδείας", το οποίο διοργανώνει σεμινάρια και συνέδρια φιλοσοφίας. https://ocpc.gr/ 
 

## Ενδεικτική εργογραφία

Υπήρξε συγγραφέας πολλών βιβλίων, άρθρων και ανακοινώσεων καθώς και εκδότης αρκετών συλλογικών τόμων.

Μεταξύ των βιβλίων του περιλαμβάνονται:

* *Θεολογία και Οντολογία του Ρ. Tillich*, Αθήνα, 1964.

* *Πόλις και πολιτιστική επιστήμη*, Αθήνα: Τυπωθήτω, 1977.

* *Η κριτική του Αριστοτέλους παρά Πλήθωνι ως έκφρασις του αντιαριστοτελικού κατά τον ΙΕ΄αιώνα*, Αθήνα: Ίδρυμα Ερεύνης Και Εκδόσεων Νεοελληνικής Φιλοσοφίας, 1980.

* «Ο δϋιστικός και ο εκλεκτικιστικός συντηρητισμός της Επτανησιακής φιλοσοφικής διανοήσεως» *Παρουσία* Τόμ. 1, Αθήνα, 1982.

* «Εισαγωγή στο νεοπλατωνισμό του Πλήθωνος», 13-30, Διεθνές Συμπόσιο Σπάρτης *Πλατωνισμός και Αριστοτελισμός κατά τον Πλήθωνα*, 26-28 /09/1985.

* *Ο Ελληνοκεντρισμός και οι κοινωνικοπολιτικές ιδέες του Πλήθωνος*, Αθήνα, 1989.

* *Number and Harmony in Whitehead's philosophy: the Pythagorean background*, Αθήνα, 1989.

* *Αίσθηση και επιστήμη : Εισαγωγή, κείμενα, μετάφραση*, Αθήνα: Καρδαμίτσα,1990.

* *Συνεχές και ασυνέχεια από τον Θαλή στον Ποσειδώνιο*, Αθήνα, 1994.

*  «Παράδοση και πρόοδος : Παράδοση και ανανέωση στην ορθοδοξία: Μελέτες από την τρίτη διεπιστημονική εκδήλωση του Διεθνούς Κέντρου Φιλοσοφίας, Πάτρα – Ζαχάρω: Εκδόσεις Ελληνικά Γράμματα (ΔΟΛ),1994.

* «Φιλοσοφία και πληροφορική στην εκπαίδευση : Μελέτες από την τρίτη διεπιστημονική εκδήλωση του Διεθνούς Κέντρου Φιλοσοφίας, Πάτρα - Ζαχάρω, 26-27 /10/1991, Αθήνα: Εκδόσεις Ελληνικά Γράμματα (ΔΟΛ), 1994.

* *Πόλις και πολιτική επιστήμη,* Αθήνα: Τυπωθήτω, 1997.

* *Πόλις και πολιτισμός*, Αθήνα: Τυπωθήτω, 1998.

* *Ο σκεπτικισμός και η νέα επιστήμη στη φιλοσοφία του J. Glanvill 1636-1680: Έρευνα στις απαρχές της νέας επιστημολογίας, 17ος αιώνας*, Αθήνα: Τυπωθήτω, 1998.

* *Δίκαιο και δικαιοσύνη*, Αθήνα: Τυπωθήτω, 1999.

* *Βιοηθική : Αρχαία θέματα σε σύγχρονους προβληματισμούς*, Αθήνα: Τραυλός, 2007.

* «Η Άλωση της Πόλης: Μαρτυρίες εντός και εκτός των τειχών, *Ελευθεροτυπία*, Αθήνα 2008. 

Επιπλέον, ο Λ. Μπαρτζελιώτης υπήρξε εμπνευστής και πρωτεργάτης των φιλοσοφικών περιοδικών *Ίφυτος* και *Skepsis*.

## Παραπομπές
* https://epub.lib.uoa.gr/index.php/parousia/article/view/130/
* pdf_17
* https://bookpoint.gr/contributors/1075986#all
* https://find.library.upatras.gr/Author/Home?author=%CE%9C%CF%80%CE%B1%CF%81%CF%84%CE%B6%CE%B5%CE%BB%CE%B9%CF%8E%CF%84%CE%B7%CF%82%2C+%CE%9B%CE%B5%CF%89%CE%BD%CE%AF%CE%B4%CE%B1%CF%82+%CE%9A



Κατηγορία:Έλληνες πανεπιστημιακοί του 20ού αιώνα